UNSCOM

UNSCOM, eller United Nations Special Commission, var en  spesialkommisjon oppnevnt av FN etter Gulfkrigen for å overvåke at Irak overholdt nedrustningsvilkårene fastsatt av FN. Kommisjonen var i arbeid til 1999. Fra 1991 til 1997 ble  UNSCOM ledet av Rolf Ekéus, deretter fra 1997 til 1999 av Richard Butler. 

Spesialkommisjonens mandat ble gitt av Sikkerhetsrådet ved resolusjon 687 av 3. april 1991. Den fikk i oppdrag å påse at Irak ødela sine lagre av kjemiske og biologiske våpen, masseødeleggelsesvåpen og langdistanseraketter.«16.1.1991», FN-sambandet. Samarbeidet mellom Irak og UNSCOM var vanskelig, da irakiske myndigheter ikke oppfylte forpliktelsene nedfelt av FN.«Striden om våpeninspektørene» , Aftenposten, 20. februar 1998. Nedrustningen tok derfor lengre tid en forutsatt. 

I 1996 ble store mengder kjemiske våpen og installasjoner for produksjon av biologiske våpen ødelagt under oppsyn av UNSCOM.«Irak: Et ustabilt regime med mye olje» , forskning.no, 8. februar 2003. UNSCOM undersøkte også om Irak hadde masseødeleggelsesvåpen. Spesialkommisjonen konkluderte med at så ikke var tilfelle, men at Irak hadde omfattende programmer for både kjernefysiske og kjemiske våpen.«Irak har ikke masseødeleggelsesvåpen, sier norsk inspektør», ''Aftenposten, 17. desember 1998. 

I oktober 1998 brøt Irak samarbeidet med UNSCOM. FN opprettet i desember 1999 en ny kommisjon, United Nations Monitoring, Verification and Inspection Commission (UNMOVIC), for å overta våpeninspeksjonsarbeidet. 

Fra Norge deltok Pål Aas ved Forsvarets forskningsinstitutt (FFI) som våpeninspektør i UNSCOMs arbeid.

Referanser

Eksterne lenker
 United Nations Special Commission, arkivert nettsted

Kategori:FN
Kategori:Iraks historie
Kategori:Etableringer i 1991
Kategori:Opphør i 1999